હિંમતનગરના મહાવીરનગરમાં આવેલ મહાકાળી માતાજી મંદિરે માઇ મંડળ દ્વારા હોમ હવન સાથે પૂજા અર્ચના તેમજ આરતી દ્વારા ર્માં ની આરાધના થઇ હતી. તેવી જ રીતે મહાવીરનગરના પંચદેવ મંદિર, ખાડીયા મહા મંદિર ખાતે, મહેતાપુરામાં શ્રી રામજી મંદિર તેમજ રાજ જોષી ગોપાલદાસજીની વાડીમાં આવેલ ઇડર સ્ટેટ વખતના આશરે ૧૫૦ વર્ષ પુરાણા અતિ પ્રાચીન ર્માં મહાકાળી માતાજીના મંદિરે રાજ જોષી પરિવારના સહયોગથી ગરબા મહોત્સવ સાથે આઠમના હવનનું આયોજન થયુ હતું. મહેતાપુરાના હનુમાનજી મંદિર તેમજ ઝરણેશ્વર મહાદેવ મંદિર ખાતે પણ આઠમના હવન સમુહ આરતીનું આયોજન થયુ હતું.